પદવી મેળવનારા વિદ્યાર્થીઓને શુભેચ્છા પાઠવતા પ્રધાનમંત્રીશ્રીએ જણાવ્યું હતું કે, યુનિવર્સિટીના ક્લાસરૂમનું શિક્ષણ જિંદગીના વર્ગખંડમાં પણ મદદરૂપ થશે. તેમણે વિવેકાનંદજીના ઉપદેશને દોહરાવી વિદ્યાર્થીઓને પોતાની જાતમાં-સ્વશક્તિમાં વિશ્વાસ રાખવા અનુરોધ કર્યો હતો. તેમણે વિદ્યાર્થીઓને નવા વિચારો, નવા મંતવ્યોના સ્વિકાર માટે હંમેશા તત્પર રહેવા જણાવ્યું હતું. વિશ્વ સતત પરિવર્તનશીલ છે. હર ક્ષણે વિવિધ નવોન્મેષ થઇ રહયો છે ત્યારે નવા વિચારો ઝડપથી જૂના થઇ જાય છે. તેનો ઉલ્લેખ કરી પ્રધાનમંત્રીશ્રીએ વિદ્યાર્થીઓને વિકાસ માટે પરિવર્તનનું કેન્દ્ર બનવા શુભેચ્છા પાઠવી ઉમેર્યુ હતું કે, શિક્ષણ અને કુશાગ્રતા દ્વારા ‘‘આઉટ ઓફ ધ બોક્સ’’ વિચારીને સફળ થાઓ. તેમણે વધુ સંખ્યામાં ગોલ્ડ મેડલ વિજેતા દિકરીઓને પણ ખાસ અભિનંદન આપ્યા હતા.